Liggaam op trein gevindDie liggaam van ŉ onbekende man is vroeg Woensdagoggend in ŉ treintrok in die Wes-Kaap gevind. Konst. Noloyiso Rwexana, woordvoerder van die polisie, het gesê die man se liggaam is met ŉ skietwond in ŉ Metrorail-treintrok in Kaapstad gevind. “’n Saak van moord word ondersoek en niemand is nog in hegtenis geneem nie.” Rwexana het gesê die liggaam is omstreeks 05:00 Woensdagoggend gevind. Enigiemand met inligting kan die polisie kontak by 021 467 8002.